[{"text_idx": "#000001", "text": "Mae Lo\u0302n Gwyrfai yn llwybr hamdden aml-ddefnydd a gre\u0308wyd yn arbennig ar gyfer cerddwyr, beicwyr a marchogwyr ceffyl. Mae\u2019r llwybr yn ymestyn 41\u20442 milltir rhwng pentrefi Rhyd Ddu a Beddgelert. Mae rhannau o Lo\u0302n Gwyrfai yn llydan ac yn addas ar gyfer rhai cerbydau math Tramper neu gadeiriau olwyn pw\u0302er."}, {"text_idx": "#000002", "text": "Aiff y daith drwy amrywiaeth o dirweddau, ac mae\u2019n cynnig golygfeydd gwych o Ddyffryn Gwyrfai a\u2019r cyffiniau, gan gynnwys golygfeydd godidog o\u2019r Wyddfa."}, {"text_idx": "#000003", "text": "Mae Lo\u0302n Gwyrfai yn un o\u2019r llwybrau mwyaf amlbwrpas yn y Parc Cenedlaethol ac yn addas i gerddwyr, beicwyr a marchogwyr. Efallai y bydd cerddwyr profiadol yn mwynhau cwblhau\u2019r llwybr 41\u20442 milltir i gyd. Fodd bynnag, mae hefyd posib cwblhau rhannau llai o\u2019r llwybr."}, {"text_idx": "#000004", "text": "Gallech hefyd fanteisio ar y gwasanaeth bws neu Reilffordd Ucheldir Cymru i deithio yn o\u0302l ac ymlaen rhwng Beddgelert a Rhyd Ddu."}, {"text_idx": "#000007", "text": "Maes parcio Parc Cenedlaethol Eryri, Beddgelert"}, {"text_idx": "#000010", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000018", "text": "Byddwch yn ddiogel a helpwch i warchod cefn gwlad trwy ddarllen y wybodaeth am ddiogelwch a dilyn y Cod Cefn Gwlad."}, {"text_idx": "#000019", "text": "Cafodd Lo\u0302n Gwyrfai ei gynnig gan grw\u0302p o drigolion lleol fel llwybr cerdded rhwng Rhyd Ddu a Beddgelert. Ymgeisodd Awdurdod y Parc Cenedlaethol am arian drwy Brosiect Cymunedau a Natur (Cronfa Datblygu Rhanbarthol Ewrop) i ariannu hanner costau datblygu\u2019r llwybr. Nod y Prosiect Cymunedau a Natur oedd creu twf economaidd a gyrfaoedd cynaliadwy drwy fanteisio ar rinweddau amgylcheddol Cymru \u2013 yn enwedig ei thirwedd a\u2019i bywyd gwyllt."}, {"text_idx": "#000022", "text": "Roedd Llyn y Gadair yn cynnal y rheilffordd oedd yn cludo llechi o Chwarel Gadair-wyllt. Bu\u2019r chwarel yn weithredol rhwng 1885 a 1920, a chafodd gwastraff llechi ei ollwng yn y llyn am gyfnod."}, {"text_idx": "#000023", "text": "Tua\u2019r dwyrain, ar lethrau\u2019r Wyddfa, mae gweddillion Chwarel Lechi\u2019r Ffridd. Chwarela, mwyngloddio a ffermio oedd prif fywoliaeth yr ardal ar un adeg, gyda phentrefi fel Rhyd Ddu wedi\u2019u hadeiladu\u2019n gyfan gwbl i gartrefu teuluoedd chwarelyddol. Mae ffermio yn parhau i fod yn un o brif fywoliaeth yn y Parc Cenedlaethol heddiw, ac mae mynyddoedd fel yr Wyddfa yn gartref i glytwaith enfawr o ffermydd mynydd."}, {"text_idx": "#000024", "text": "Mae Llyn y Gadair, a\u2019r afon Gwyrfai sy\u2019n llifo allan ohono, o werth ecolegol mawr. Mae\u2019n cynnal amrywiaeth eang o blanhigion a bywyd gwyllt o bwysigrwydd cenedlaethol, megis pysgodyn Torgoch yr Arctig a\u2019r planhigyn Llyriad-y-dw\u0302r arnofiol."}]